**รายงานการวิเคราะห์ผล**

**การประเมินคุณธรรมและความโปร่งใส**

**ในการดำเนินการของหน่วยงานภาครัฐ**



**เทศบาลตำบลบึงวิชัย**

**อำเภอเมือง จังหวัดกาฬสินธุ์**

**ประจำปีงบประมาณ พ.ศ.2562**

**-1-**

**รายงานการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ**

**เทศบาลตำบลบึงวิชัย อำเภอเมือง จังหวัดกาฬสินธุ์**

**ปีงบประมาณ พ.ศ.2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**คำนำ**

การประเมินคุณธรรมและความโปร่งใสในการดำเนินงานของภาครัฐ (Intergity and Transparency assessment : ITA ) ประจำปีงบประมาณ พ.ศ.2562 ซึ่งเจตนารมณ์มุ่งหวังให้หน่วยงานภาครัฐกลุ่มเป้าหมายได้รับทราบระดับคุณธรรมและความโปร่งใสของหน่วยงานของตนเองและนำเข้าข้อมูลผลการประเมิน รวมทั้งข้อเสนอแนะไปรับใช้ในการพัฒนาและยกระดับการดำเนินการของหน่วยงานได้อย่างเหมาะสม เพื่อแสดงให้เห็นถึงความพยายามของหน่วยงานภาครัฐในการขับเคลื่อนมาตรการเชิงบวกด้านการป้องกันและปราบปรามการทุจริต รวมทั้งสะท้องถึงความตั้งใจของหน่วยงานในการยกระดับมาตรฐานการดำเนินงานตามหลักธรรมาภิบาล (Good Governance) ให้เป็นที่ประจักษ์ต่อสาธารณะทั้งระดับชาติและระดับสากล

รายงานการาวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ ประกอด้วยผลคะแนนจากตัวชี้วัดทั้ง 10 ตัวชี้วัด (1) การปฏิบัติหน้าที่ (2) การใช้งบประมาณ (3) การใช้อำนาจ (4) การใช้ทรัพย์สินของทางราชการ (5) การแก้ไขปัญหาการทุจริต (6)คุณภาพการดำเนินงาน (7) ประสิทธิภาพการสื่อสา (8) การปรับปรุงระบบการทำงาน (9) การเปิดเผยข้อมูล และ (10) การป้องกันการทุจริต โดยประเมินผลจากการรับรู้ของผู้มีส่วนได้เสียภายใน (Internal) การรับรู้ของผู้บริการ ผู้มาติดต่อ หรือผู้มีส่วนได้เสียภายนอก (External) และการเผยแพร่ข้อมูลที่เป็นปัจจุบันบนเว็บไซค์ของหน่วยงาน (Open Data) ซึ่งผลคะแนนครั้งนี้จะสะท้อนให้เห็นถึงการปฏิบัติงานของหน่วยงานในรอบปีงบประมาณ พ.ศ.2562

สำนักปลัดเทศบาลตำบลบึงวิชัย หวังเป็นอย่างยิ่งว่า ผลการประเมินครั้งนี้จะช่วยสนับสนุน ส่งเสริม และยกระดับคุณธรรมและความโปร่งใส ในการดำเนินงานของหน่วยงานภาครัฐได้อย่างมีประสิทธิภาพทุกหน่วยงานได้ร่วมกันขับเคลื่อนการดำเนินงานภาครัฐภายใต้กรอบธรรมาภิบาล และประการสำคัญ คือ ได้มีบทบาทในการผลักดันกลไกในการป้องกันการทุจริตของประเทศ ซึ้งสามารถสะท้อนภาพลักษณ์เชิงบวกให้กับหน่วยงานภาครัฐ และส่งต่อผลการยกระดับค่าดัชนีการรับรู้การทุจริต (Corruption Perception Index :CPI) ของประเทศไทยให้มีอันดับและผลคะแนนที่ดียิ่งขึ้นต่อไป

สำนักปลัด เทศบาลตำบลบึงวิชัย

เมษายน 2563

-2-

**1.หลักการและเหตุผล**

สำนักงานคณะกรรมการป้องกันและปราบปรามการทุจริตแห่งชาติ (สำนักงาน ปปช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Intergity and Transparency assessment : ITA ) ปัจจุบันการประเมินคุณธรรมและความโปร่งใสในการดำเนินการดำเนินงานของหน่วยงานภาครัฐ ได้ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 1450 – 2564 ) ซึ่งถือเป็นการยกระดับให้เป็นการประเมินคุณธรรมและความโปร่งใสในการดำเนินงานของหน่วยงานภาครัฐให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐที่เข้ารับการประเมินที่ได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมความโปร่งใสในการดำเนินงานได้อย่างเหมาะสม

**2. ผลการประเมินคุณธรรมและความโปร่งใสในการดำเนินงานของเทศบาลตำบลบึงวิชัย อำเภอเมืองกาฬสินธุ์ จังหวัดกาฬสินธุ์**

ผลการประเมินคุณธรรมและความโปรงใสในการดำเนินงานของเทศบาลตำบลบึงวิชัย อำเภอเมืองกาฬสินธุ์ จังหวัดกาฬสินธุ์ โดยภาพรวมคะแนนเท่ากับร้อยละ 54.84 คะแนน ซึ่งถือว่ามีคุณธรรมและความโปร่งใสในการดำเนินงาน ระดับ E

เมื่อพิจารณาตามตัวชี้วัดพบว่า ตัวชีวัดการปฏิบัติหน้าที่ ได้คะแนนเท่ากับร้อยละ 84.73 รองลงมาคือ ตัวชี้วัดคุณภาพการดำเนินงาน ได้คะแนนเท่ากับร้อยละ 75.08 ตัวชี้วัดประสิทธิภาการสื่อสาร ได้คะแนนเท่ากับร้อยละ 74.59 ตัวชีวัดการใช้ทรัพย์สินของการเกษตร ได้คะแนนเท่ากับร้อยละ 72.38 ตัวชี้วัดการแก้ไขปัญหาการทุจริต ได้คะแนนเท่ากับร้อยละ 71.60 ตัวชี้วัดการใช้งบประมาณ ได้คะแนนเท่ากับร้อยละ 70.57 ตัวชี้วัดการใช้อำนาจ ได้คะแนนเท่ากับร้อยละ 70.50 ตัวชี้วัดการปรับปรุงการทำงาน ได้คะแนนเท่ากับร้อยละ 65.91 ตัวชี้วัดการเปิดเผยข้อมูล ได้คะแนนเท่ากับร้อยละ 35.82 และตัวชี้วัดการป้องกันการทุจริต ได้คะแนนเท่ากับร้อยละ 19.64

สรุปได้ว่า จุดแข็งที่หน่วยงานได้คะแนนสูงสุดเท่ากับร้อยละ 84.73 การปฏิบัติหน้าที่ ส่วนที่ต้องพัฒนาเนื่องจากได้คะแนนต่ำสุด คือ ตัวชี้วัดที่ 10 การป้องกันการทุจริต ได้เท่ากับร้อยละ 19.64

**3. การวิเคราะห์ข้อมูล**

จากผลการประเมินคุณธรรมและความโปร่งใสจำแนกตามดัชนีของเทศบาลตำบลบึงวิชัย อำเภอเมืองกาฬสินธุ์ จังหวัดกาฬสินธุ์ ประจำปีงบประมาณ พ.ศ. 2562 มีผลการวิเคราะห์ข้อมูลในแต่ละตัวชี้วัดที่แสดงให้เห็นถึงจุดแข็ง และจุดที่ต้องพัฒนาไว้ดังต่อไปนี้

**3.1 จุดแข็ง** (ตัวชี้วัดที่ได้มากกว่าร้อยละ 70 ) จำนวน 5 ตัวชี้วัด คือ

(1) ตัวชี้วัดที่ 1 การปฏิบัติหน้าที่ โดยรวมได้คะแนนเท่ากับร้อยละ 84.73 เป็นคะแนนจากการประเมินการรับรู้ ของบุคลากรภายในหน่วยงานต่อการปฏิบัติงานของบุคลากรอื่นในหน่วยงานของตน เกี่ยวข้องกับการปฏิบัติงาน โดยยึดหลักตามาตรฐาน มีความโปร่งใสในการปฏิบัติงาน หรือดำเนินการตามขั้นตอนและระยะเวลาที่กำหนดไว้อย่างเคร่งครัด และเป็นไปอย่างเท่าเทียมกัน ไม่ว่าจะเป็นผู้ติดต่อทั่วไป หรือ

-3-

ผู้ที่มาติดต่อที่รู้จักกันเป็นการส่วนตัว รวมไปถึงการปฏิบัติงานอย่างมุ่งมั่น เต็มความสามารถ และมีความรับผิดชอบต่องานหน้าที่ที่รับผิดชอบ ซึ่งถือเป็นการปฏิบัติหน้าที่ในฐานะเจ้าหน้าที่ของรัฐอย่างมีคุณธรรม (2) ตัวชี้วัดที่ 6 คุณภาพการดำเนินงาน โดยรวมได้คะแนนเท่ากับร้อยละ 75.08 เป็นคะแนนจากการประเมินการรับรู้ของผู้บริหาร ผู้มาติดต่อ หรือผู้มีส่วนได้เสียของหน่วยงานต่อคุณภาพการดำเนินงาน ในประเด็นที่เกี่ยวข้องกับการปฏิบัติหน้าที่ของเจ้าหน้าที่ โดยยึดหลักมาตรฐาน ขั้นตอนและระยะเวลาที่กำหนดไว้อย่างเคร่งครัด เห็นได้ว่า ประชาชน หรือผู้รับบริการมีความเชื่อมั่นในคุณภาพการดำเนินงานของหน่วยงานว่ายึดหลักตามมาตรฐาน ขั้นตอนและระยะเวลาที่กำหนดไว้ มีการให้ข้อมูลที่ชัดเจนแก่ผู้รับบริการ ไม่นำผลประโยชน์ของพวกพ้องอยู่เหนือผลประโยชน์สาธารณะและไม่พบว่าไม่มีการเรียกรับสินบน

(3) ตัวชี้วัดที่ 7 ประสิทธิภาพการสื่อสาร โดยรวมได้คะแนนเท่ากับร้อยละ 74.59 เป็นคะแนนจาการประเมินการรับรู้ของผู้รับบริการ ผู้มาติดต่อ หรือผู้มีส่วนได้เสียของหน่วยงาน ต่อประสิทธิภาพการสื่อสารในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่าง ๆ ต่อสาธารณชน เห็นได้ว่าหน่วยงานให้ความสำคัญกับการสื่อสารในเรื่องผลการดำเนินงานของหน่วยงาน และข้อมูลที่สาธารณชนที่ควรรับทราบ รวมทั้งการจัดการให้มีช่องทางให้ผู้รับบริการ ผู้มาติดต่อ หรือผู้มีส่วนได้เสีย สามารถแสดงความคิดเห็นเกี่ยวกับการดำเนินงาน การใช้บริการ

(4) ตัวชี้วัดที่ 4 การใช้ทรัพย์สินของทางราชการ โดยรวมได้คะแนนเท่ากับร้อยละ 72.38 เป็นคะแนนจากกการประเมินการรับรู้ของบุคลากรภายในหน่วยงานต่อการใช้ทรัพย์สินของทางราชการ ในประเด็นที่เกี่ยวข้องกับพฤติกรรมของบุคลากรภายใน ในการนำทรัพย์สินของทางราชการของหน่วยงานไปเป็นของตนเองหรือนำไปให้ผู้อื่น และพฤติกรรมในการขอยืมทรัพย์สินของทางราชกา ทั้งการยืมโดยบุคลากรภายในหน่วยงาน และการยืมโดยบุคคลภายนอกหน่วยงาน ซึ่งหน่วยงานจะต้องมีกระบวนการในการขออนุญาตทีชัดเจนและสะดวก เห็นได้ว่า หน่วยงานมีการจัดทำแนวทางปฏิบัติเกี่ยวกับการใช้ทรัพย์สินของทางราชการที่ถูกต้อง และเผยแพร่ให้บุคลากรภายในได้รับทราบและนำไปปฏิบัติ รวมถึงหน่วยงานมีการกำกับดูแลและตรวจสอบการใช้ทรัพย์สินของทางราชการ

(5) ตัวชี้วัดที่ 5 การแก้ไขปัญหาการทุจริต โดยรวมคะแนนได้ร้อยละ 71.60 เป็นคะแนนจากการประเมินการรับรู้จากบุคลากรภายในหน่วยงาน ต่อการแก้ไขปัญหาการทุจริตของหน่วยงาน ในประเด็นที่เกี่ยวกับการให้ความสำคัญของผู้รับบริการสูงสุดในการต่อต้านการทุจริตอย่างจริงจัง มีนโยบายที่เกี่ยวข้องกับการป้องกันการทุจริตในหน่วยงานได้อย่างมีประสิทธิภาพและจัดทำแผนงานด้านการป้องกันและปราบปรามการทุจริตของหน่วยงาน เพื่อให้เกิดการแก้ไขปัญหาการทุจริตได้อย่างเป็นรูปธรรม

**3.2 จุดที่ต้องพัฒนา** (ตัวชี้วัดที่ได้คะแนนต่ำกว่าร้อยละ 70 ) จำนวน 5 ตัวชี้วัด ดังนี้

(1) ตัวชี้วัดที่ 2 การใช้งบประมาณ โดยรวมคะแนนได้ร้อยละ 70.57 เป็นคะแนนจากการประเมินการรับรู้ข้อมูลของบุคลากรภายในหน่วยงานต่อการดำเนินการต่าง ๆ ของหน่วยงาน ในประเด็นที่เกี่ยวข้องกับการใช้จ่ายงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใสจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์และไม่เอื้อประโยชน์แก่ตนเองและพวกพ้อง การเบิกจ่ายของบุคลากรภายในเรื่องต่าง ๆ เช่น ค่าวัสดุอุปกรณ์ หรือค่าเดินทาง ฯลฯ ตลอดจนกระบวนการจัดซื้อจัดจ้างและการตรวจรับพัสดุ เห็นได้ว่า หน่วยงานควรให้ความสำคัญ กับการเปิดโอกาสให้บุคลากรภายในมีส่วนร่วมในการตรวจสอบการใช้จ่ายงบประมาณของหน่วยงานตนเองได้

-4-

(2) ตัวชี้วัดที่ 3 การใช้อำนาจ โดยรวมคะแนนได้ร้อยละ 70.50 เป็นคะแนนจากการประเมินการรับรู้ของบุคลากรภายในหน่วยงานต่อการใช้อำนาจของผู้บังคับบัญชาของตน ในประเด็นที่เกี่ยวข้องกับการมอบหมายงาน กรประเมิน การปฏิบัติงาน การคัดเลือกบุคลากรเพื่อให้สิทธิประโยชน์ต่าง ๆ ซึ่งจะต้องเป็นไปอย่างเป็นธรรมและไม่เลือกปฏิบัติ

(3) ตัวชี้วัดที่ 8 การปรับปรุงการทำงาน โดยรวมคะแนนได้ร้อยละ 65.91 เป็นคะแนนจากการาประเมินการรับรู้ของผู้รับบริการ ผู้มาติดต่อราชการ หรือผู้มีส่วนได้เสียของหน่วยงานต่อการปรับปรุงระบบการทำงาน ในประเด็นที่เกี่ยวข้องกับการปรับปรุงพัฒนาหน่วยงาน ทั้งการปฏิบัติงานของเจ้าหน้าที่และกระบวนการทำงานของหน่วยงานให้ดียิ่งขึ้น รวมไปถึงการนำเทคโนโลยีมาใช้ในการดำเนินงาน เพื่อให้เกิดความสะดวกรวดเร็วมากยิ่งขึ้น ซึ่งหน่วยงานควรมีกระบวนการเปิดโอกาสให้ผู้รับบริการหรือผู้มาติดต่อเข้ามามีส่วนร่วมในการาปรับปรุงพัฒนาการดำเนินงานเพื่อให้สอดคล้องกับความต้องการด้วย

(4) ตัวชี้วัดที่ 9 การเปิดเผยข้อมูลโดยรวมคะแนนเท่ากับร้อยละ 35.82 เป็นคะแนนจากการเผยแพร่ข้อมูลที่เป็นปัจจุบันบนเว็บไซค์ของหน่วยงาน เพื่อเปิดเผยข้อมูลต่าง ๆ ของหน่วยงาน ให้สาธารณชนทราบ ใน 5 ประเด็นคือ (1) ข้อมูลพื้นฐาน ได้แก่ ข้อมูลพื้นฐาน ข่าวประชาสัมพันธ์ และการปฏิสัมพันธ์ข้อมูล (2) การบริหาร ได้แก่ แผนดำเนินงาน การปฏิบัติงาน และการให้บริการ (3) การบริหารเงินงบประมาณ ได้แก่ แผนการใช้จ่ายงบประมาณประจำปี และการจัดซื้อจัดจ้างหรือการจัดหาพัสดุ (4) การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล การดำเนินงานตามนโยบายการบริหารทรัพยากรบุคคล และหลักเกณฑ์การบริหารและพัฒนาทรัพยากรบุคคลและ (5) การส่งเสริมความโปร่งใสในหน่วยงาน ได้แก่ การจัดการเรื่องร้องเรียนการทุจริต และการเปิดโอกาสให้เกิดการมีส่วนร่วม ซึ่งการเผยแพร่ข้อมูลในประเด็นข้างต้นแสดงถึงความโปร่งใสในการบริหารงานและการดำเนินงานของหน่วยงาน

(5) ตัวชี้วัดที่ 10 การป้องกันการทุจริต โดยรวมคะแนนเท่ากับ 19.64 เป็นคะแนนจากการเผยแพร่ข้อมูลที่เป็นปัจจุบันบนเว็บไซค์ของหน่วยงาน เพื่อเป็นการเปิดเผยข้อมูลต่าง ๆ ของหน่วยงานให้สาธารณชนได้รับทราบใน 1 ประเด็นคือ (1) การดำเนินการเพื่อป้องกันการทุจริต ได้แก่ เจตจำนงสุจริตของผู้บริหาร การประเมินความเสี่ยงเพื่อป้องกันการทุจริต การเสริมสร้างวัฒนธรรมองค์กร และแผนปฎิบัติการป้องกันการทุจริต และ (2) มาตรการเพื่อป้องกันการทุจริต ได้แก่ มาตรการภายในเพื่อส่งเสริมความโปร่งใสและป้องกัน การทุจริต

**4.ข้อเสนอแนะจากการประเมินคุณธรรมและความโปร่งใสในการดำเนินงานของหน่วยงาน**

ผลการประเมินระดับคุณธรรมและความโปร่งใส (ITA) ของหน่วยงานเทศบาตำบลบึงวิชัย มีค่าคะแนนเท่ากับ 54.84 คะแนน อยู่มนระดับ E มีรายละเอียดดังนี้

(1)แบบวัดการรับรู้ผู้มีส่วนได้เสียภายใน (IIT) การใช้อำนาจ มีข้อเสนอแนะดังนี้ หน่วยงานต้องจัดทำข้อตกลงระหว่างผู้บังคับบัญชากับผู้ใต้บังคับบัญชาให้ชัดเจน จัดทำหลักเกณฑ์ในการให้บุคลากรไปอบรม หรือศึกษาต่ออย่างเป็นธรรม มีหลักเกณฑ์ประเมินคุณภาพผลงามตามตัวชี้วัดที่กำหนดได้อย่างชัดเจน จัดทำประกาศแนวทางการปฏิบัติงานให้เป็นไปตามหน้าที่ พร้อมทั้งประกาศหลักเกณฑ์และเปิดเผยผลการประเมิน การเลื่อนขั้น การโยกย้ายด้วยความเป็นธรรม และทั่วถึง

(2)แบบวัดการรับรู้ผู้มีส่วนได้เสียภายนอก (EIT) การปรับปรุงการทำงาน มีข้อเสนอแนะดังนี้ หน่วยงานต้องมีมาตรการลดขั้นตอนในการให้บริการ เช่นการให้บริการ ณ จุดเดียว (One stop service) การให้บริการโดยใช้ระบบ IT จะต้องมีช่องทางให้ประชานมีส่วนร่วมในการเสนอแนะการปฏิบัติงานของเจาหน้าที่

-5-

(3) แบบตรวจการเปิดเผยข้อมูลสาธารณะ (OIT) การบ้องกันการทุจริต มีข้อเสนอแนะดังนี้ ผู้บิหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์ สุจริต โปร่งใส และเป็นไปตามหลัก

ธรรมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง

**5.ประเด็นที่ต้องพัฒนาเนื่องจากได้คะแนนต่ำสุด** คือตัวชี้วัดที่ 10 การป้องกันการทุจริต ซึ่งได้คะแนนเท่ากับ 19.64 ซึ่งประเมินจากการรับรู้บุคคลภายนอกหน่วยงาน มีรายละเอียดดังนี้

(1) การประเมินความเสียงการทุจริตประจำปี

(2) การดำเนินการเพื่อจัดการความเสี่ยงการทุจริต

(3) รายงานการกำกับติดตามการดำเนินการป้องกันการทุจริตประจำรอบ 6 เดือน

(4) รายงานผลการดำเนินการป้องกันการทุจริตประจำปี

(5) มาตรการภายในเพื่อป้องกันการทุจริต

ผลการประเมินข้างต้น ชี้ให้เห็นว่า สิ่งที่ควรพัฒนาเพื่อให้หน่วยงานได้คะแนนดีขึ้น คือหน่วยงานควรให้ความสำคัญมากขึ้นในเรื่องการป้องกันการทุจริต โดยหน่วยงานควรกำหนดมาตรการป้องกันผลประโยชน์ทับซ้อนเกี่ยวกับการจัดซื้อจัดจ้าง นอกจากนี้หน่วยงานต้องจัดทำข้อตกลงหรือประกาศให้บุคลากรทราบถึงนโยบายคุณธรรมและความโปร่งใสของหน่วยงาน ควรจัดทำประกาศเจตนารมณ์ของหน่วยงานในการต่อต้านการทุจริตคอร์รัปชั่น และประกาศให้บุคคลภายในและภายนอกหน่วยงานได้รับทราบ

**6. ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น**

|  |  |  |  |
| --- | --- | --- | --- |
| **มาตรการ** | **ขั้นตอนหรือวิธีการ** | **ผู้รับผิดชอบ** | **การกำกับติดตาม** |
| 1.มีแนวทางการปฏิบัติเกี่ยวกับการป้องกันการทุจริต | จัดทำประกาศและแนวทางการปฏิบัติเกี่ยวกับการป้องกันการทุจริตที่ถูกต้อง | สำนักปลัด/กองคลัง | -รายงานความก้าวหน้าและสรุปผล ณ สิ้นปีงบประมาณ |
| 2.ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ | ฝึกอบรมหรือประชุมพนักงานเพื่อให้ความรู้เกี่ยวกับผลประโยชน์ทับซ้อน | สำนักปลัด |
| 3.การเปิดเผยข้อมูล ข้อเท็จจริงแก่ผู้มาใช้บริการอย่างถูกต้อง ตรงไปตรงมาและมีแนวทางในการให้ผู้มาติดต่ออย่างโปร่งใส | จัดทำประกาศไม่เรียกร้องประโยชน์อื่นใดในการปฏิบัติหน้าที่ และจัดทำประกาศไม่เรี่ยกรับผลประโยชน์ใด ๆ | สำนักปลัด |
| 4.การตรวจสอบและต่ออายุเว็บไซค์ให้ทันกำหนดเวลา พร้อมที่จะเผยแพร่ข้อมูลข่าวสารให้ประชาชนทราบ | ตรวจสอบ ปรับปรุงเว็บไซค์ของหน่วยงานให้เป็นปัจจุบัน |  |
| **มาตรการ** | **ขั้นตอนหรือวิธีการ**  -6- | **ผู้รับผิดชอบ** | **การกำกับติดตาม** |
| 5.มีการมอบหมายงานการปฏิบัติงานตามระดับคุณภาพของงาน รวมถึงการประเมินผลการปฏิบัติงานตามระดับคุณภาพของงาน โดยไม่เลือกปฏิบัติ | 1.สร้างความเข้าใจร่วมกันเกี่ยวกับเกณฑ์การประเมินและการทำงาน  2.ผู้บริหารเน้นย้ำในที่ประชุมเรื่องความเป็นธรรมในการประเมิน เพื่อเพิ่มความตระหนักให้กับ ข้าราชการ พนักงาน | สำนักปลัด/  กองลัง/  กองช่าง/  กองการศึกษา/  กองสาธารณสุขฯ |  |
| 6.การเปิดโอกาสให้ผู้รับบริการ หรือผู้มีส่วนได้เสียเข้ามามีส่วนร่วมในการปรับปรุงการดำเนินงาน | ประชาสัมพันธ์ช่องทางการร้องเรียน การให้ข้อเสนอแนะเพื่อให้บุคลากรและสาธารณชนรับทราบ | สำนักปลัด |